rejauldu/bengali-wikipedia huggingface dataset:
ব্রায়ান চারি (জন্ম: ১৪ ফেব্রুয়ারি, ১৯৯২) জিম্বাবুয়ের উদীয়মান ক্রিকেটার। জিম্বাবুয়ে ক্রিকেট দলে খেলার পাশাপাশি ঘরোয়া ক্রিকেটে মাতাবেলেল্যান্ড তুস্কার্স, মাতাবেলেল্যান্ড তুস্কার্স বি দল এবং জিম্বাবুয়ে অনূর্ধ্ব-১৯ দলে খেলেছেন। দলে তিনি মূলতঃ ডানহাতে ব্যাটিংয়ে পারদর্শী। পাশাপাশি ডানহাতে অফব্রেক বোলিংও করেন থাকেন তিনি।  ৩ নভেম্বর, ২০১৪ তারিখে বাংলাদেশের বিপক্ষে টেস্ট অভিষেক ঘটে তার। বাংলাদেশ সফরে জিম্বাবুয়ের অধিনায়ক ব্রেন্ডন টেলর ভুসি সিবান্দাকে মাঠের বাইরে রেখে প্রথম-শ্রেণীর ক্রিকেটে ২০.৬২ গড়ে ২৩ খেলায় অংশগ্রহণকারী ব্রায়ান চারিকে টেস্ট ক্রিকেটে অভিষেক করান।   তথ্যসূত্র    বহিঃসংযোগ     বিষয়শ্রেণী:জিম্বাবুয়ীয় ক্রিকেটার বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার বিষয়শ্রেণী:মাতাবেলেল্যান্ড তুস্কার্সের ক্রিকেটার
নাংলী নদী  বাংলাদেশের উত্তর-কেন্দ্রীয় অঞ্চলের টাঙ্গাইল জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৭৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নাংলী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩১। নদীটির অববাহিকার আয়তন ৫০ বর্গ কিমি। ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৪১ , আইএসবিএন ৯৭৮-৯৮৪-৮৯৪৫-১৭-৯।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:টাঙ্গাইল জেলার নদী বিষয়শ্রেণী:সখিপুর উপজেলা বিষয়শ্রেণী:বাসাইল উপজেলা বিষয়শ্রেণী:মির্জাপুর উপজেলা
কল্প () হলো বেদাঙ্গের শাখা বা বেদের সাথে সংযুক্ত আনুষঙ্গিক বিজ্ঞান। এটি বৈদিক আচার-অনুষ্ঠান অনুশীলনের সাথে সম্পর্কিত পদ্ধতি ও অনুষ্ঠানের উপর দৃষ্টি নিবদ্ধ করে।James Lochtefeld (2002), "Kalpa" in The Illustrated Encyclopedia of Hinduism, Vol. 1: A-M, Rosen Publishing, , page 339  কল্প বেদাঙ্গের প্রধান গ্রন্থগুলিকে কল্পসূত্র বলা হয়। কল্পসূত্রের মধ্যে বৈদিক আচার-অনুষ্ঠান সহ ব্যক্তির ব্যক্তিগত আচার-আচরণ সম্পর্কিত অনুষ্ঠানের আচার রয়েছে৷ অধিকাংশ কল্পসূত্র গ্রন্থে তাদের ইতিহাসে প্রক্ষেপণ, পরিবর্তন এবং এর ফলে দুর্নীতির অভিজ্ঞতা রয়েছে, এবং যজুর্বেদের আনুষঙ্গিক আপস্তম্ব কল্পসূত্র এই ধারার সেরা সংরক্ষিত পাঠ্য হতে পারে। অন্যান্য ভারতীয় ঐতিহ্য যেমন জৈনধর্মেও কল্পসূত্র পাওয়া যায়।   ইতিহাস  অধ্যয়নের কল্প ক্ষেত্রটি বেদের ব্রাহ্মণ স্তরের স্তরে এর শিকড় খুঁজে পায়, তবে এর পাঠ্যগুলি অনুষ্ঠানের জন্য অধিক উল্লেখ্য, স্পষ্ট, সংক্ষিপ্ত ও কার্যকর।  কল্পসূত্রগুলি কর্মকাণ্ড বা বেদের ধর্মীয় অংশগুলির সাথে সম্পর্কিত, উপনিষদের বিপরীতে যা জ্ঞানকাণ্ড বা জ্ঞানের অংশ।  অধ্যয়নের এই ক্ষেত্রটি পুরোহিতদের চাহিদা মেটানোর জন্য আবির্ভূত হয়েছিল কারণ তারা বিবাহ ও শিশুর নামকরণের মতো ঘরোয়া আচারগুলি পরিচালনা করতো, যাতে আচারগুলি ফলপ্রদ, মানসম্মত এবং বিভিন্ন পরিণাম সামঞ্জস্যপূর্ণ হয়। তারা শ্রোতাদের ও ব্যক্তিদের প্রথা ও সাংস্কৃতিক অনুশীলনের মধ্যে একীভূত করতে সাহায্য করেছিল, উইন্তরনিতজ ও সরমা বলেন, "সে মুহূর্ত থেকে যখন তাকে তার মায়ের গর্ভে গ্রহণ করা হয় তার মৃত্যুর সময় পর্যন্ত", এবং তার দাহের সময়ও।   পাঠ্য  আচার সম্পর্কিত প্রাচীন গ্রন্থ দুই প্রকার - শ্রুতসূত্র শ্রুতির উপর এবং স্মার্তসূত্র স্মৃতির উপর ভিত্তি করে। কল্পসূত্রের প্রথম সংস্করণ আনুমানিক খ্রিস্টপূর্ব ষষ্ঠ শতাব্দীর, এবং কর্তৃত্ব ও সম্মানের জন্য ঋষিদের নিকট আরোপিত হয়েছিল। পাঠ্যগুলি সূত্রধর্মী সূত্র শৈলীতে রচিত, এবং তাই অনুষ্ঠানের জন্য বিস্তারিত নির্দেশিকার পরিবর্তে সংক্ষিপ্ত পথপঁজি।।  মনিয়ার-উইলিয়ামের মতো পণ্ডিতরা শুধুমাত্র শ্রৌতসূত্রকে কল্প বেদাঙ্গের অংশ হিসেবে শ্রেণীবদ্ধ করেছেন, বলেছেন যে স্মার্তসূত্রগুলি শ্রৌত বা বৈদিক অনুষ্ঠানের সাথে সম্পর্কিত নয়, কিন্তু এর পরিবর্তে ঘরোয়া ঘটনা যেমন শিশুর জন্মের সময় এবং সমায়াচার বা "প্রচলিত দৈনন্দিন অনুশীলন" যা প্রতিটি মানুষের জীবনের অংশ। যাইহোক, অন্যান্য পণ্ডিতদের মধ্যে উভয়ই অন্তর্ভুক্ত রয়েছে।   তথ্যসূত্র    গ্রন্থপঞ্জি       বিষয়শ্রেণী:বেদাঙ্গ বিষয়শ্রেণী:হিন্দু ধর্মগ্রন্থ বিষয়শ্রেণী:ধর্মানুষ্ঠান
আব্রাহাম ডি বার্টলেট (১৮১২-১৮৯৭) ছিলেন একজন ব্রিটিশ প্রাণীবিদ। তিনি প্রখ্যাত প্রাণীবিদ অ্যাডওয়ার্ড বার্টলেটের পিতা।  ব্রিটিশ মিউজিয়ামের কাছে বার্টলেটের ছোট একটি দোকান ছিল। তাতে প্রাকৃতিক ইতিহাস সম্পর্কিত বিভিন্ন দ্রব্য বিক্রয় করতেন তিনি। তিনি বিভিন স্টাফ করা জীবজন্তুও বিক্রয় করতেন সেখানে। ১৮৫৯ থেকে ১৮৯৭ সাল পর্যন্ত তিনি লন্ডন চিড়িয়াখানার সুপারিন্টেন্ডেন্ট হিসেবে দায়িত্ব পালন করেন। চিড়িয়াখানায় পশুপাখি পর্যবেক্ষণ করে তিনি অসংখ্য নিবন্ধ রচনা করেন। এসব নিবন্ধ তার মৃত্যুর পর দুইটি সংকলনে প্রকাশিত হয়, Wild Animals in Captivity (১৮৯৮) এবং Life among Wild Beasts in 'the Zoo' (১৯০০)।   তথ্যসূত্র    বহিঃসংযোগ     আব্রাহাম ডি বার্টলেট  বিষয়শ্রেণী:প্রকৃতিবিদ বিষয়শ্রেণী:১৮১২-এ জন্ম বিষয়শ্রেণী:১৮৯৭-এ মৃত্যু বিষয়শ্রেণী:ইংরেজ প্রাণিবিজ্ঞানী
পেয়িং গেস্ট () হচ্ছে ১৯৫৭ সালে মুক্তিপ্রাপ্ত একটি হিন্দি চলচ্চিত্র। সুবোধ মুখোপাধ্যায়ের পরিচালনা এবং শশোধর মুখোপাধ্যায়ের প্রযোজনায় চলচ্চিত্রটির কাহিনী রচয়িতা ছিলেন নাসির হুসাইন। চলচ্চিত্রটির নায়ক-নায়িকা ছিলেন দেব আনন্দ এবং নূতন। অভিনয়ে দেব আনন্দ - রমেশ কুমার নূতন - শান্তি শুভা খোটে - চঞ্চল গানের তালিকা মজরুহ সুলতানপুরির গীতিতে চলচ্চিত্রটির গানগুলোর সুরকার ছিলেন শচীন দেব বর্মণ।  গান  কণ্ঠশিল্পী "চান্দ ফির নিকলা মাগার তুম না আয়ে" লতা মঙ্গেশকর "চুপকে চুপকে রুকতে রুকতে" লতা মঙ্গেশকর "হায়ে হায়ে ইয়ে নিগাহে কার দে শরাবী জিসে চাহে" কিশোর কুমার "মানা জানাব নে পুকারা নেহি" কিশোর কুমার "ছোড় দো আঁচল জমানা ক্যায়া কহেগা" কিশোর কুমার, আশা ভোঁসলে "ও নিগাহে মাস্তানা দেখ সামা হ্যায় সুহানা" কিশোর কুমার, আশা ভোঁসলে তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৫৭-এর চলচ্চিত্র বিষয়শ্রেণী:১৯৫০-এর দশকের হিন্দি ভাষার চলচ্চিত্র বিষয়শ্রেণী:শচীন দেববর্মণ সুরারোপিত চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র
তিরা সুজনপুর () ভারতের হিমাচল প্রদেশ রাজ্যের হামিরপুর জেলার একটি নগর পঞ্চায়েত-শাসিত শহর। ১৮ শতকে শহরটি কাতুচ রাজবংশ প্রতিষ্ঠা করে।   জনসংখ্যার উপাত্ত  ভারতের ২০০১ সালের আদম শুমারি অনুসারে তিরা সুজনপুর শহরের জনসংখ্যা হল ৭০৭৭ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে তিরা সুজনপুর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:হিমাচল প্রদেশের শহর ও নগর
ভুটান চীনে অনুষ্ঠিত ২০০৮ গ্রীষ্মকালীন অলিম্পিকে প্রতিদ্বন্দ্বিতা করে।  প্রতিযোগী   ক্রীড়াপুরুষমহিলাবিভাগতীরন্দাজী ১ ১  ২   তীরন্দাজী   প্রতিযোগীবিভাগর‍্যাঙ্কিং স্তর৬৪ স্তর৩২ স্তর১৬ স্তরকোয়ার্টার ফাইনালসেমিফাইনালফাইনালস্কোরসীডপ্রতিপক্ষীয়স্কোরপ্রতিপক্ষীয়স্কোরপ্রতিপক্ষীয়স্কোরপ্রতিপক্ষীয়স্কোরপ্রতিপক্ষীয়স্কোরপ্রতিপক্ষীয়স্কোরস্থানতাশি পেলজোরস্পোর্টস রেফারেন্সের ওয়েবসাইট , ''২০০৮ গ্রীষ্মকালীন অলিম্পিকে তীরন্দাজী - পুরুষ ব্যক্তিগত বিভাগে তাশি পেলজোরের রেকর্ডতীরন্দাজী - পুরুষ ব্যক্তিগত ৬৩২ ৫৪  (১১)হার ১০০-১১০ অগ্রসর হতে পারেননিদোরজী দেমাস্পোর্টস রেফারেন্সের ওয়েবসাইট , ''২০০৮ গ্রীষ্মকালীন অলিম্পিকে তীরন্দাজী -মহিলা ব্যক্তিগত বিভাগে দোরজী দেমার রেকর্ডতীরন্দাজী - মহিলা ব্যক্তিগত ৫৬৭ ৬১  (৪)হার ১০৭-১০৯ অগ্রসর হতে পারেননি   তথ্যসূত্র   ভ বিষয়শ্রেণী:অলিম্পিকে ভুটান বিষয়শ্রেণী:২০০৮-এ ভুটান বিষয়শ্রেণী:ভুটানে ক্রীড়া
দ্য ডাব্লিউসিডাব্লিউ ক্রুজারওয়েট ট্যাগ টিম চ্যাম্পিয়নশিপ (বাংলাঃ ডাব্লিউসিডাব্লিউ ক্রুজার বা হালকা ওজনশ্রেণীর ট্যাগ টিম বা দলীয় শিরোপা) বর্তমানে লুপ্ত পেশাদার কুস্তি সংস্থা ওয়ার্ল্ড চ্যাম্পিয়নশিপ রেসলিং(ডাব্লিউসিডাব্লিউ)-এর একটি ট্যাগ টিম শিরোপা ছিল। হালকা ওজনশ্রেনীর পেশাদার কুস্তিগিরদের জন্য প্রবর্তিত শিরোপাটি ২০০১ সালের ১৮ হতে ২৬ মার্চ পর্যন্ত (মাত্র ৯ দিন) সক্রিয় ছিল। ডাব্লিউডাব্লিউই কর্তৃক ডাব্লিউসিডাব্লিউ'র সকল সম্পদ ও স্বত্ব কেনার দিনই এটিকে পরিত্যক্ত করা হয়।   উদ্বোধনী প্রতিযোগিতা  হালকা ওজনশ্রেণীর কুস্তিগিরদের জন্য নির্ধারিত শিরোপা ডাব্লিউসিডাব্লিউ ক্রুজারওয়েট চ্যাম্পিয়নশিপের জন্য লড়াই ছিল ওয়ার্ল্ড চ্যাম্পিয়নশিপ রেসলিং-এর অনুষ্ঠানসমূহের অন্যতম আকর্ষণীয় অনুষঙ্গ। সংস্থাটিতে হালকা ওজনের কুস্তিগিরদের লড়াই বেশ জনপ্রিয় হওয়ায় ২০০১ সালের ফেব্রুয়ারি মাসে ক্রুজারওয়েট বিভাগের সম্প্রসারণের লক্ষ্যে এই শিরোপাটি প্রবর্তন করা হয়েছিল। আটটি ট্যাগ টিমের এক প্রতিযোগিতায় বিজয়ী হয়ে কিড রোমিও ও এলিক্স স্কিপার এই শিরোপার প্রথম ধারক হন। মাত্র ৮ দিন পরেই তারা বিলি কিডম্যান ও রে মিস্টেরিও' নিয়ে গঠিত দল দ্য ফিলদি এনিম্যালসের কাছে শিরোপা হারান।   প্রতিযোগিতার বন্ধনী    শিরোপাধারি ও শিরোপা সংখ্যা|    আরো দেখুন    ডাব্লিউসিডাব্লিউ ওয়ার্ল্ড সিক্স-ম্যান ট্যাগ টিম চ্যাম্পিয়নশিপ   তথ্যসূত্র   বিষয়শ্রেণী:পেশাদার কুস্তির চ্যাম্পিয়নশিপ বিষয়শ্রেণী:ওয়ার্ল্ড চ্যাম্পিয়নশিপ রেসলিং বিষয়শ্রেণী:ট্যাগ টিম পেশাদার কুস্তি চ্যাম্পিয়নশিপ
নবযুগ শ্রেষ্ঠ (, ; জন্ম: ৮ জুন ১৯৯০) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব পোখরা থান্ডার্স এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৫–১৬ মৌসুমে, নেপালি ক্লাব নেপাল সেনাবাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল সেনাবাহিনীর হয়ে চার মৌসুম অতিবাহিত করার পর ২০১৯–২০ ভুটানি ক্লাব পারোয় যোগদান করেছেন। পারোয় মাত্র এক মৌসুম অতিবাহিত করার পর পুনরায় নেপালি ক্লাব নেপাল সেনাবাহিনীর সাথে চুক্তি স্বাক্ষর করেছেন। ২০২১–২২ মৌসুমে, তিনি নেপাল সেনাবাহিনী হতে নেপালি ক্লাব পোখরা থান্ডার্সে যোগদান করেছেন। মাঝে তিনি এক মৌসুমের জন্য ত্রিভুবন সেনাবাহিনীর হয়ে ধারে খেলেছেন।  নবযুগ ২০১৫ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৪০ ম্যাচে ৭টি গোল করেছেন।  প্রারম্ভিক জীবন নবযুগ শ্রেষ্ঠ ১৯৯০ সালের ৮ই জুন তারিখে নেপালের ইলামে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৫ সালের ৩১শে আগস্ট তারিখে, ২৫ বছর, ২ মাস ও ২৩ দিন বয়সে, ডান পায়ে ফুটবল খেলায় পারদর্শী নবযুগ ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৫৫তম মিনিটে মধ্যমাঠের খেলোয়াড় জগজিত শ্রেষ্ঠের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি নেপাল ০–০ গোলে ড্র করেছিল। নেপালের হয়ে অভিষেকের বছরে নবযুগ সর্বমোট ৪ ম্যাচে অংশগ্রহণ করেছেন। জাতীয় দলের হয়ে অভিষেকের ৪ মাস ও ১৯ দিন পর, নেপালের জার্সি গায়ে প্রথম গোলটি করেছেন; ২০১৬ সালের ১৯শে জানুয়ারি তারিখে, মালদ্বীপের বিরুদ্ধে ম্যাচের ৫২তম মিনিটে  নেপালের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন; একই ম্যাচে আন্তর্জাতিক ফুটবলে তিনি তার প্রথম হ্যাট্রিকটি করেছেন। তিনি উক্ত ম্যাচে নেপালের হয়ে ১ম, ৩য় এবং ৪র্থ গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল নেপাল  ২০১৫  ৪  ০ ২০১৬  ৮  ৪ ২০১৭  ৫  ০ ২০১৮  ৫  ২ ২০১৯  ৫  ০ ২০২০  ২  ০ ২০২১  ১১  ১ সর্বমোট  ৪০  ৭  তথ্যসূত্র  বহিঃসংযোগ            বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালের আন্তর্জাতিক ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:নেপালি ফুটবলার বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী নেপালি বিষয়শ্রেণী:ইলাম জেলার ব্যক্তি বিষয়শ্রেণী:পুরুষ ফুটবল ফরোয়ার্ড
সানাখৎ বা হোর-সানাখৎRainer Hannig: Großes Handwörterbuch Ägyptisch-Deutsch : (2800 - 950 v. Chr.). David Brown Book Company, 1995. ISBN 9783805317719. S. 1284. (জার্মান) বা নাখৎ-সাDietrich Wildung: Die Rolle ägyptischer Könige im Bewußtsein ihrer Nachwelt. Band 1: Posthume Quellen über die Könige der ersten vier Dynastien (= Münchner ägyptologische Studien). Bd. 17, ZDB-ID 500317-9। Hessling, Berlin 1969 (Zugleich: Diss., Univ. München). (জার্মান) মিশরের পুরাতন রাজত্বের সময়ের তৃতীয় রাজবংশের একজন ফারাও ছিলেন। তাঁর হোরাসনাম V18-N35:M3 অনুযায়ী তিনি এই নামে চিহ্নিত। কিন্তু পরবর্তী যুগে প্রাপ্ত ফারাওদের জন্মনামের তালিকা থেকে তাঁকে এখনও পর্যন্ত সুনির্দিষ্টভাবে চিহ্নিত করা সম্ভব হয়নি। তিনি ২৬৯০ - ২৬৭০ খ্রিস্টপূর্বাব্দের মধ্যে কোনওসময় রাজত্ব করেন।Thomas Schneider: Lexikon der Pharaonen. Albatros, Düsseldorf 2002, ISBN 3-491-96053-3, S. 167 & 243. (জার্মান)  পরিচয় চিহ্নিতকরণ thumb|250px|left|ওয়াদি মাঘারায় প্রাপ্ত সানাখৎ'এর সাদা মুকুট পরিহিত চিত্র ফারাও হিসেবে সানাখৎ'এর হোরাসনাম সংবলিত একাধিক শিলালিপি এখনও পর্যন্ত পাওয়া গেছে। এর মধ্যে প্রথমটি পাওয়া গেছে সিনাই উপদ্বীপের অন্তর্গত ওয়াদি মাঘারাতে ও দ্বিতীয়টি পাওয়া গেছে সাক্কারায় জোসের পিরামিডে। এছাড়াও বেইৎ খলাফের মস্তবা কে২ সমাধিস্থলেও একইধরনের চিত্র সংবলিত শিলালিপি উদ্ধার হয়েছে।Kenneth Anderson Kitchen: Ramesside Inscriptions. Vol 5. S. 534–538. তাছাড়া এলিফ্যান্টাইন থেকেও এই সংক্রান্ত আরও তথ্য প্রমাণাদি পাওয়া সম্ভব হয়েছে।  ওয়াদি মাঘারায় প্রাপ্ত তাঁর নাম সংবলিত দু'টি শিলালিপির একটিতে দেখা যায় তিনি দক্ষিণ মিশরের অধিপতি হিসেবে সাদা মুকুট (হেদিয়েত) পরে আছেন ও দ্বিতীয়টিতে উত্তরের অধিপতি হিসেবে তাঁর মুকুটের রঙ লাল (দেশরেৎ)। এর মধ্যে দক্ষিণের অধিপতি হিসেবে তাঁর সাদা মুকুট পরিহিত চিত্রটি পাওয়া যায় দেবতা হোরাসের পবিত্র মন্দিরের একেবারে সামনে। সেই হিসেবে এর গুরুত্ব আলাদা, কারণ এর আগে অন্য কোনও রাজার চিত্র ওয়াদি মাঘারার পবিত্র হোরাস মন্দিরের এত গুরুত্বপূর্ণ স্থানে খোদাই করা হয়নি। তবে এর থেকে এই সিদ্ধান্তে উপনীত হওয়াও যথেষ্টই মুশকিল যে সানাখৎ'এর সম্মানেই ওয়াদি মাঘারায় এই বেদী নির্মাণ করা হয়, কারণ আসলে এই বেদীটি পর্বতাঞ্চলের দেবতার উদ্দেশ্যে উৎসর্গীকৃত। তাছাড়া অনেকে এর থেকে এই সিদ্ধান্তেও উপনীত হয়ে থাকেন যে, সানাখৎ আসলে দক্ষিণ মিশরে তাঁদের বংশের পবিত্র ধর্মস্থানে গিয়েছিলেন যাতে দেবতাদের আশীর্বাদে তাঁর ওয়াদি মাঘারায় পরিকল্পিত বিজয়াভিযান জয়যুক্ত হয়।I. Incordino: The third dynasty: A historical hypothesis. In: Jean Claude Goyon, Christine Cardin: Proceedings of the Ninth International Congress of Egyptologists. S.  966   তথ্যসূত্র   বিষয়শ্রেণী:ইতিহাস বিষয়শ্রেণী:মিশরের ইতিহাস বিষয়শ্রেণী:মিশরের তৃতীয় রাজবংশের ফারাও
সালনবাজ (বৈজ্ঞানিক নাম: Charaxes aristogiton) এক প্রজাতির মাঝারী আকারের প্রজাপতি। এরা ‘নিমফ্যালিডি’ গোত্রের এবং চারাক্সিনি উপগোত্রের সদস্য। এই প্রজাতি ভারতের বন্যপ্রাণ সংরক্ষণ আইন অনুসারে তফ্‌সিল ২ এর তালিকার অন্তর্ভুক্ত।   আকার  সালনবাজের প্রসারিত অবস্থায় ডানার আকার ৭০-৯৫ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত সালনবাজ এর উপপ্রজাতি হল-  Charaxes aristogiton aristogiton C. & R. Felder, [1867] – Indo-Chinese Scarce Tawny Rajah   বিস্তার  এই প্রজাতি ভারতের (সিকিম থেকে অরুণাচল প্রদেশ ও উত্তর-পূর্ব ভারত), নেপাল, ভুটান এবং মায়ানমার-এর বিভিন্ন অঞ্চলে দেখা যায়।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:১৮৬৭-এ বর্ণিত প্রজাপতি বিষয়শ্রেণী:এশিয়ার প্রজাপতি
হিমঝুরি বা কর্ক গাছ () গণের একমাত্র প্রজাতি। এটি দক্ষিণ-পূর্ব এশিয়া অঞ্চলের স্থানীয় গাছ। হিন্দিতে এটি আকাশনিম বা আকাশমল্লি নামেও পরিচিত। রবীন্দ্রনাথ ঠাকুর এর বাংলা নাম দেন হিমঝুরি। হেমন্তের নিশিপুষ্প হিমঝুরি, মোকারম হোসেন, তারিখ:১৮-১১-২০১১   বর্ণনা  হিমঝুরি সুউচ্চ চিরসবুজ বৃক্ষ। খাড়া ডালপালায় নোয়ানো আগা, ছোটখাটো ডালের মতো সরু পত্রিকাবহুল পক্ষাকার যৌগপত্র। ফুল মধুগন্ধী, ফোটে রাতে, ভোরের আগেই ঝরে পড়ে, শাখান্তের বড়সড় যৌগিক মঞ্জরিতে, ছাড়াছাড়া ভাবে। ফুলগুলো সাদা ও নলাকার। নলমুখে বসানো থাকে পাঁচটি খুদে পাপড়ির একটি তারা। ফাঁকে ফাঁকে আছে পাঁচটি পরাগধনী, যেন সযত্নে বসানো রত্নপাথর, সাদা বা হলুদ; গর্ভকেশরযুক্ত। ফলগুলো সরু, লম্বা, আগা ও গোড়া ছুঁচালো, সরু সরু পক্ষল বীজে ভরাট, এক ফুট বা ততোধিক দীর্ঘ। বীজগুলো ঈষৎ স্বচ্ছ পাখনাঘেরা এবং সে কারণেই উড়ুক্কু ও দূরগামী। এই গাছ ছায়াঘন নয় এবং শিকড় অগভীর হওয়ায় ঝড়ে উপড়ে পড়ার সম্ভাবনা থাকে, তাই পথতরুর অনুপযোগী। বীজ ছাড়াও গাছের শিকড় থেকে গজানো চারা থেকেই বংশবিস্তার।   ব্যবহার  হিমঝুরির কাঠ নরম, হালকা, হলুদ, মসৃণ এবং আসবাব ও সজ্জাকার্যের উপযোগী। ইন্দোনেশিয়ায় বাকলের তেতো রস থেকে জ্বরের ওষুধ বানানো হয়।   আলোকচিত্র    আরও দেখুন   Bignoniaceae   তথ্যসূত্র   বিষয়শ্রেণী:Bignoniaceae বিষয়শ্রেণী:চীনের বৃক্ষ বিষয়শ্রেণী:ভারতের বৃক্ষ বিষয়শ্রেণী:থাইল্যান্ডের বৃক্ষ বিষয়শ্রেণী:কম্বোডিয়ার উদ্ভিদ বিষয়শ্রেণী:লাওসের উদ্ভিদকুল বিষয়শ্রেণী:মিয়ানমারের উদ্ভিদ বিষয়শ্রেণী:ভিয়েতনামের উদ্ভিদ বিষয়শ্রেণী:ইন্দোনেশিয়ার উদ্ভিদ বিষয়শ্রেণী:মালয়েশিয়ার উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:বিগ্নোনিয়াসি
লি সুং-হুন (, ; জন্ম: ১২ জুলাই ২০০৫) হলেন একজন দক্ষিণ কোরীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের হাফপাইপ বিভাগে দক্ষিণ কোরিয়ার প্রতিনিধি হিসেবে প্রতিদ্বন্দ্বিতা করে থাকেন।  সুং-হুন দক্ষিণ কোরিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন লি সুং-হুন ২০০৫ সালের ১২ই জুলাই তারিখে দক্ষিণ কোরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন সুং-হুন দক্ষিণ কোরিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের হাফপাইপ প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বোচ্চ ৫৬.৭৫ পয়েন্ট নিয়ে ষোড়শ স্থান অধিকার করে বাছাইপর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় পুরুষ ফ্রিস্টাইল স্কিয়ার বিষয়শ্রেণী:দক্ষিণ কোরিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
পলাশবাড়ী থানা বাংলাদেশের গাইবান্ধা জেলার অন্তর্গত পলাশবাড়ী উপজেলার একটি থানা।   পটভূমি  ১৯৩৭ খ্রিস্টাব্দের ১৫ মার্চ পলাশবাড়ী থানা প্রতিষ্ঠা লাভ করে।   প্রশাসনিক এলাকাসমূহ  পলাশবাড়ী উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম পলাশবাড়ী থানার অধীন।  পৌরসভা:  পলাশবাড়ী  ইউনিয়নসমূহ:  ১নং কিশোরগাড়ী  ২নং হোসেনপুর  ৩নং পলাশবাড়ী  ৪নং বরিশাল  ৫নং মহদীপুর  ৬নং বেতকাপা  ৭নং পবনাপুর  ৮নং মনোহরপুর  ৯নং হরিনাথপুর   আরও দেখুন   পলাশবাড়ী উপজেলা  গাইবান্ধা জেলা   তথ্যসূত্র    বহিঃসংযোগ   বিষয়শ্রেণী:গাইবান্ধা জেলার থানা বিষয়শ্রেণী:পলাশবাড়ী উপজেলা
আর্মড পুলিশ ব্যাটালিয়ন বাংলাদেশ পুলিশের বিশেষায়িত একটি দল। এটির সদর দপ্তর ঢাকায়। ১৯৭৬ সালে ৯ ব্যাটালিয়নের একটি রিজার্ভ বাহিনী গঠন করে আর্মড পুলিশ ব্যাটালিয়ন নাম দেয়া হয়। এই ব্যাটালিয়নের প্রধান একজন অতিরিক্ত আইজিপি।   বিবরণ  বর্তমানে মোট ২০ টি ব্যাটালিয়ন রয়েছে আর্মড পুলিশ ব্যাটালিয়নের। নদীপথ বা দুর্গম পার্বত্য অঞ্চলসহ সব জায়গাতেই পুলিশের এই ব্যাটালিয়নগুলো কাজ করছে। বিশেষ নিরাপত্তা এবং সুরক্ষা ব্যাটালিয়নের দুটি ব্যাটেলিয়ন রয়েছে। ২০১০ সালের জুন থেকে ঢাকার হজরত শাহজালাল আন্তর্জাতিক বিমানবন্দরের নিরাপত্তার সার্বিক দায়িত্ব নেবার পর থেকে সেখানকার অপরাধ নিয়ন্ত্রণ এবং যাত্রী হয়রানি রোধে বিশেষ ভূমিকা রাখেছে। ২১ জুন ২০১১ সালে আর্মড পুলিশ ব্যাটালিয়ন প্রথম নারী ইউনিট চালু করে। ১ জুলাই ২০১৬ সালে গুলশানে জঙ্গি আক্রমণের পর বাংলাদেশের শহর এলাকায় কমান্ডো ইউনিট গঠন করার জন্য সরকারের পরিকল্পনার অংশ হিসাবে ভারতের জাতীয় নিরাপত্তা গার্ড সেন্টারে প্রশিক্ষণ নেন দলটির কর্মকর্তারা। +১ অক্টোবর ১৯৭৯ সালের আর্মড পুলিশ ব্যাটালিয়ন অধ্যাদেশের মাধ্যমে এই ব্যাটালিয়নকে যেসব দায়িত্ব দেয়া হয়েছে:ক্রমিকদায়িত্বকঅভ্যন্তরীণ নিরাপত্তা রক্ষা।খবেআইনি অস্ত্র, গোলাবারুদ, বিস্ফোরক প্রভৃতি উদ্ধার।গসশস্ত্র অপরাধী চক্র গ্রেফতার।ঘআইন শৃঙ্খলা রক্ষায় অন্যান্য ইউনিটকে সহায়তা প্রদান।ঙবিভিন্ন সময়ে সরকার কর্তৃক প্রদত্ত নিরাপত্তা সংক্রান্ত যে কোন কাজ।  তথ্যসূত্র   বিষয়শ্রেণী:বাংলাদেশের আইন প্রয়োগকারী সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭৫-এ বাংলাদেশে প্রতিষ্ঠিত বিষয়শ্রেণী:বাংলাদেশের পুলিশ ইউনিট
জুনি চাকমা () হলেন একজন বাংলাদেশী জাতীয় নারী কাবাডি খেলোয়াড়, যিনি ২০১০ সালের এশিয়ান গেমসে ব্রোঞ্জ পদক বিজয়ী দলের অন্যতম একজন সদস্য ছিলেন।http://www.jugantor.com/sports/2014/02/12/68303  তথ্যসূত্র   বহিঃসংযোগ   Women's sports in Bangladesh   বিষয়শ্রেণী:জীবিত ব্যক্তি বিষয়শ্রেণী:নারী কাবাডি খেলোয়াড় বিষয়শ্রেণী:এশিয়ান গেমসে কাবাডিতে পদক বিজয়ী বিষয়শ্রেণী:বাংলাদেশী কাবাডি খেলোয়াড় বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী
আলমগীর খান তারীন (৫ নভেম্বর ১৯৫৯ – ৬ জুলাই ২০২৩), সংক্ষেপে আলমগীর তারীন, ছিলেন একজন পাকিস্তানি ব্যবসায়ী এবং মুলতান সুলতান্স ক্রিকেট দলের প্রতিষ্ঠাতা। তিনি রাজনীতিবিদ জাহাঙ্গীর তারীন এবং সীমি আইজদি-র ছোট ভাই ছিলেন। তারীন ছিলেন মুলতানের শীর্ষস্থানীয় ব্যবসায়ী। তিনি শামীম অ্যান্ড কোম্পানি (প্রা.) লিমিটেড-এর ব্যবস্থাপনা পরিচালক ছিলেন, যা মুলতান অঞ্চলের জন্য পেপসিকো-এর সরকারি বোতলজাতকরণ ও ফ্র্যাঞ্চাইজি প্রতিষ্ঠান।   প্রারম্ভিক জীবন ও কর্মজীবন  আলমগীর তারীন ৫ নভেম্বর ১৯৫৯ সালে পাকিস্তানের মুলতানে জন্মগ্রহণ করেন। তার বাবা আল্লাহনবাজ তারীন ছিলেন একজন পুলিশ কর্মকর্তা এবং মা ছিলেন জাহিদা খান তারীন। তিনি চার ভাইবোনের মধ্যে সবচেয়ে ছোট ছিলেন। তার দুই বড় বোনের একজন সীমি আইজদি এবং এক বড় ভাই জাহাঙ্গীর তারীন। তিনি পশতুন তারীন গোত্রভুক্ত পরিবারের সদস্য ছিলেন।  তারীন ছিলেন মুলতানের একজন প্রধান ব্যবসায়ী। তিনি শামীম অ্যান্ড কোম্পানি (প্রা.) লিমিটেড-এর ব্যবস্থাপনা পরিচালক ছিলেন, যা মুলতান অঞ্চলের জন্য পেপসিকো-এর সরকারি বোতলজাতকরণ ও ফ্র্যাঞ্চাইজি প্রতিষ্ঠান। তিনি স্নাতক ডিগ্রি অর্জন করেন ক্যালিফোর্নিয়া বিশ্ববিদ্যালয় বার্কলে থেকে এবং পরবর্তীতে স্নাতকোত্তর ডিগ্রি সম্পন্ন করেন ইয়েল বিশ্ববিদ্যালয় থেকে।   মুলতান সুলতান্স  ২০১৮ সালে তারীন তার ভাতিজা আলী তারীন-এর সঙ্গে মিলে মুলতান সুলতান্স ফ্র্যাঞ্চাইজি কিনে নেন। আলী তারীন ছিলেন প্রভাবশালী ব্যবসায়ী ও রাজনীতিবিদ জাহাঙ্গীর তারীন-এর ছেলে।   মৃত্যু  আলমগীর তারীন ৬ জুলাই ২০২৩ সালে লাহোরে নিজ বাসভবনে আত্মহত্যা করেন। মৃত্যুকালে তার বয়স ছিল ৬৩ বছর। দীর্ঘদিনের অসুস্থতার সঙ্গে লড়াই করার পর তিনি জীবন অবসান ঘটান।   ব্যক্তিগত জীবন  আলমগীর তারীন জন্ম ও বেড়ে ওঠেন মুলতান শহরে। তিনি কিছু সময় করাচিতে বসবাস করেন এবং পরবর্তীতে স্থায়ীভাবে লাহোরে চলে যান। মৃত্যুকালে তিনি অবিবাহিত ছিলেন এবং কোনো সন্তান ছিল না। তবে তিনি বাগদত্তা ছিলেন এবং ২০২৩ সালের ডিসেম্বরে তার বিয়ে হওয়ার কথা ছিল।   তথ্যসূত্র   বিষয়শ্রেণী:পাকিস্তান সুপার লিগের ফ্র্যাঞ্চাইজি মালিক বিষয়শ্রেণী:পাকিস্তানে আগ্নেয়াস্ত্রের মাধ্যমে আত্মহত্যা বিষয়শ্রেণী:এশীয় ব্যবসায়িক জীবনী অসম্পূর্ণ বিষয়শ্রেণী:১৯৫৯-এ জন্ম বিষয়শ্রেণী:২০২৩-এ মৃত্যু বিষয়শ্রেণী:২০২৩-এ আত্মহত্যা বিষয়শ্রেণী:পাকিস্তানে আগ্নেয়াস্ত্র দ্বারা মৃত্যু বিষয়শ্রেণী:পাকিস্তানি ব্যবসায়ী বিষয়শ্রেণী:পশতুন ব্যবসায়ী বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তানি ব্যক্তি অসম্পূর্ণ
থাম্ব| স্যার জন পিটার গ্রান্টের কবর, ডিন সিমেট্রি, এডিনবার্গ জন পিটার গ্রান্ট (২১ সেপ্টেম্বর ১৭৭৪ - ১৭ মে ১৮৪৮)  ছিলেন ইনভারনেস-শায়ারের একজন স্কটিশ রাজনীতিবিদ যিনি ১৮১২ এবং ১৮২৬ সালের মধ্যে ইংরেজি নির্বাচনী এলাকার জন্য হাউস অফ কমন্সে বসেছিলেন।   তথ্যসূত্র    বহিঃসংযোগ     বিষয়শ্রেণী:টাভিস্টকের যুক্তরাজ্যের সংসদ সদস্য বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:গ্রেট গ্রিমসবির যুক্তরাজ্যের সংসদ সদস্য বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:১৮৪৮-এ মৃত্যু বিষয়শ্রেণী:১৭৭৪-এ জন্ম বিষয়শ্রেণী:রয়্যাল হাই স্কুল, এডিনবার্গে শিক্ষিত ব্যক্তি
অর্থশাস্ত্রের আলোচনায় শিল্প (Industry) বলতে কারখানায় কাঁচামাল থেকে পণ্য উৎপাদন করা বা সেবা প্রদান করার অর্থনৈতিক কর্মকাণ্ডকে বোঝায়।Industry | Define Industry at Dictionary.com কোনো ব্যবসায়িক প্রতিষ্ঠান বা গোষ্ঠীর আয়ের মুখ্য উৎস এর সঙ্গে সম্পর্কিত শিল্পোদ্যোগটিকেই বোঝায়। যখন কোনো এক বৃহৎ গোষ্ঠীর আয়ের উৎস অনেকগুলি হয় তখন সেই গোষ্ঠীটি কয়েকটি শিল্পোদ্যোগ পরিচালনা করে বলে ধরা হয়। উদাহরণস্বরূপ, রিয়ালেন্স শিল্পোদ্যোগিক গোষ্ঠী অনেকগুলি দিকে ব্যাবসায়িক কাজ-কর্ম সম্প্রসারণ করেছে এবং সেজন্য এটি যোগাযোগ, জীবন বীমা, খারুয়া তেল ইত্যাদি অনেকগুলি শিল্পোদ্যোগিক ক্ষেত্রের সঙ্গে সম্পর্কিত।  শ্রেণিবিভাগ সাধারণ শ্রেণিবিভাগ শিল্পোদ্যোগসমূহকে বিভিন্ন ভাবেই শ্রেণিবিভাগ করা যায়। এর ভিতর তিন খাতের তত্ত্ব (three-sector theory) এবং উৎপাদিত সামগ্রীর ভিত্তিতে করা শ্রেণিবিভাগই প্রধান। তিন খণ্ডের সূত্র: অর্থনীতির এই সূত্র অনুসারে শিল্পোদ্যোগসমূহকে তিনটি অর্থনৈতিক খণ্ড, যথাক্রমে প্রাথমিক বা আহরণ খণ্ড, গৌণ বা নির্মাণ খণ্ড এবং তৃতীয় বা পরিষেবা খণ্ডে ভাগ করা যায়। কোনো কোনো পণ্ডিত চতুর্থ বা জ্ঞান খণ্ড এবং পঞ্চম বা সংস্কৃতি এবং গবেষণা খণ্ডর কথাও উল্লেখ করেছেন।   উৎপাদিত সামগ্রী: উৎপাদিত সামগ্রীর ভিত্তিতে শিল্পোদ্যোগসমূহকে বিভিন্ন খণ্ড যেমন নির্মাণ, রসায়ন, খারুয়া তেল, খাদ্য, সফটওয়ার, বস্ত্র, বৈদ্যুতিন ইত্যাদিতে ভাগ করা যায়। বিত্ত এবং মার্কেট রিসার্চ ইত্যাদির ক্ষেত্রে বাজারের ভিত্তিতে শিল্পোদ্যোগের শ্রেণিবিভাজন করা হয়।  আন্তঃরাষ্ট্রীয় মানক শিল্পোদ্যোগিক শ্রেণিবিভাগ  রাষ্ট্রসংঘের পরিসংখ্যান বিভাগের করা আন্তঃরাষ্ট্রীয় মানক শিল্পোদ্যোগিক শ্রেণিবিভাগ  বা সংক্ষেপে ISIC হল সম্পূর্ণ তথা শৃংখলাবদ্ধ শিল্পোদ্যোগিক শ্রেণিবিভাগ।ISIC (Rev.4)  শিল্পোদ্যোগিক উৎপাদনের ভিত্তিতে বিশ্বের দেশসমূহের ক্রম  তথ্যসূত্র  সহায়ক গ্রন্থ  Krahn, Harvey J., and Graham S. Lowe. Work, Industry, and Canadian Society. Second ed. Scarborough, Ont.: Nelson Canada, 1993. xii, 430 p. ISBN 0-17-603540-0   বহিঃসংযোগ   বিষয়শ্রেণী:অর্থনীতি
ধন্যমালিনী, যিনি ধন্যমালা এবং ধন্যমালী নামেও পরিচিত। তিনি হলেন হিন্দু মহাকাব্য রামায়ণের বিরোধী পক্ষ রাবণের দ্বিতীয় স্ত্রী। মহাকাব্যে তার বর্ণনা খুব কমই রয়েছে এবং অতিকায়ের মা হিসেবে বিখ্যাত। রামায়ণের অন্য কিছু সংস্করণে, ধন্যমালিনীর ও রাবণের ছয় পুত্রের কথা উল্লেখিত হয়েছে — মেঘনাদ, অতিকায়, অক্ষয়কুমার, নরান্তক, দেবান্তক এবং ত্রিশিরা।https://www.dek-d.com/board/view/1665174/  তথ্যসূত্র  বিষয়শ্রেণী:হিন্দু পুরাণের নারী